Incendiu într-un bloc din București. Locatarii, evacuați de urgență
- Georgiana Dragomir
- 24 martie 2024, 14:17
Pompierii bucureșteni intervin, duminică, 24 martie, pentru stingerea unui incendiu produs la un apartament dintr-un bloc situaț pe Șoseaua Pantelimon, Sectorul 2. Incendiul se manifestă cu degajări mari de fum, iar 20 de locatari au fost evacuați.
Incendiu într-un bloc din București. Locatarii, evacuați de urgență
Până la transmoterea acestei nformații , 20 de locatari au fost evacuați, iar alți trei sunt asiste medical la fața locului. Incendiul este localizat, se lucrează la lichidarea acestuia, urmând a fi stabilită cauza izbucnirii focullu
Intervin mai autospeciale de stingere și de intervenție și salvarea de la înălțime, o autospecială de descarcerare, Detașamentul Special de Salvatori și patru ambulanțe SMURD, conform București FM.
Incendiu și în Sibiu. Focul a pornit de la o țigară
Și în Sibiu a izbucnit un incendiu, duminică, 24 martie, într-un apartament dintr-un bloc din municipiul Sibiu. Un bărbat de 66 de ani fiind transportat la spital după ce s-a intoxicat cu fum. Peste 20 de locatari ai imobilului au fost evacuați și sunt în afară oricărui pericol.
Potrivit ISU Sibiu, incendiul a izbucnit, duminică dimineaţă, într-un apartament situat la etajul 4 al unui imobil de pe strada Târgul Cailor din municipiul Sibiu. La fața locului au fost trimise două autospeciale de stingere, o autoscară, o autospecială de primă intervenţie şi comanda şi un echipaj SMURD.
La sosirea pompierilor, ncendiul se manifesta cu degajări de fum în bucătăria apartamentului, fiind lichidat în scurt timp. Incidentul s-ar fi produs din cauza fumatului în apropierea materialelor inflamabile.
"Un bărbat în vârstă de 66 de ani a primit îngrijiri medicale, întrucât a suferit o intoxicaţie cu fum. Acesta a fost transportat la UPU Sibiu conştient. De asemenea, din întregul imobil s-au autoevacuat aproximativ 20 de persoane, acestea nu au avut nevoie de îngrijiri medicale", a informat ISU Sibiu.
Pompierii recomandă evitarea surselor deschise de foc și verificarea surselor de căldură, susceptibile de nu funcționa corespunzător.